wickkiey/tamil-wikipedia-chunked huggingface dataset:
# பேரியம் அசிட்டேட்டு

## வினைகள்

பேரியம் அசிட்டேட்டைக் காற்றில் சூடுபடுத்தினால் அது பேரியம் கார்பனேட்டாக சிதைவடைகிறது. மேலும் இது கந்தக அமிலம், ஐதரோ குளோரிக் அமிலம் மற்றும் நைட்ரிக் அமிலம் போன்ற அமிலங்களுடன் வினைபுரிந்து முறையே சல்பேட்டு, குளோரைடு மற்றும் நைட்ரேட்டுகளைக் கொடுக்கிறது.
# பேரியம் அசிட்டேட்டு

## பயன்கள்

பேரியம் அசிடேட்டு நெசவுத் தொழிலில் நெசவுத் துணிகளில் அச்சிடும் போது நிறமூட்டியாகவும், வண்ணப்பூச்சுகள் , மெருகூட்டிகளில் மற்றும் உயவு எண்ணெய்களில் உலர்த்தியாகவும் பயன்படுத்தப்படுகிறது. வேதியியலில், மற்ற அசிட்டேட்டுகள் தயாரிக்கவும் மற்றும் கரிமத் தொகுப்பு வினைகளில் வினையூக்கியாகவும் பயன்படுத்தப்படுகிறது. மேலும்,பேரியம் அசிடேட்டு உயிரைக் கொல்லும் ஒரு வலிமையான நஞ்சாகவும் இருக்கிறது.
# குடியம் குகை

**குடியம் குகை** (*Gudiyam Cave*) தமிழ்நாட்டின் திருவள்ளூர் மாவட்டத்தில் பூண்டி நீர்த்தேக்கத்திற்கு அருகில் உள்ளது. இது ஒரு தொன்மையான வரலாற்றுக் குகைவாழிடம் ஆகும். சென்னையிலிருந்து 70 கி.மீ. தொலைவில் அமைந்துள்ளது. இக்குகையானது தொல்லியல் ஆய்வாளரான இராபர்ட் புருசு ஃபூட்டால் கண்டுபிடிக்கப்பட்டது.  
தொல்லியல் ஆய்வுச் சான்றுகளின்படி இக்குகைகள் பழைய கற்கால மனிதர்களின் வாழிடங்களாக இருந்தவையெனக் கருதப்படுகின்றன. இந்தியத் தொல்லியல் அகழ்வாய்வுத் துறையினரால் இவ்விடம் 1962-64 ல் அகழ்வாய்வு செய்யப் பட்டது. சுமார் இரண்டு இலட்சம் ஆண்டுகளுக்கு முன்பு இங்கு *ஹோமோ எரக்டஸ்* என்னும் தொல் மாந்தர் வாழ்ந்தான் என்பதை பழங்கற்கால ஆய்வுகள் தெரிவிக்கின்றனர். பூண்டிக்கு அருகிலுள்ள அல்லிக்குளி மலைத் தொடர்களில் இந்திய தொல்லியல் துறையால் இதுபோன்ற பதினாறு தங்கு குகைகள் அடையாளம் காணப்பட்டுள்ளன.  
இக்குகை குறித்து ரமேஷ் யந்த்ரா இயக்கிய ஆவணப்படம் **குடியம் குகைகள்** என்ற ஆவணப்படம்
கேன்ஸ் திரைப்பட விழா, 2015 இல் திரையிடப்படுவதற்குத் தேர்ந்தெடுக்கப்பட்டுள்ளது.
# பாராலைம்

**பாராலைம்** (*Baralyme*) என்பது 80% கால்சியம் ஐதராக்சைடு, 20% பேரியம் ஐதராக்சைடு சேர்மங்களும் கலந்த ஒரு கலவையாகும்.மருத்துவத் துறையில் மூடிய சுற்றுத் திட்டத்தில் நோயாளிகளின் உணர்வற்ற நிலையில் வெளிவிடப்படும் கார்பன் டைஆக்சைடை உறிஞ்சும் கலவையாக பாராலைம் பயன்படுத்தப்படுகிறது.  
மேலும், பாராலைம் சேர்மமானது கடலாய்வுக் கூடங்களில் உள்ள கார்பன் டைஆக்சைடை வளிமக் கழுவல் முறையில் நீக்கவும் பயன்படுகிறது.
# சங்க காலம்

**சங்க காலம்** (*Sangam period*) என்பது பண்டைய தென்னிந்திய வரலாற்றில் நிலவிய தமிழகம் தொடர்பான ஒரு காலப்பகுதியாகும். இது குறிப்பாக மூன்றாவது சங்க காலத்தைக் குறிப்பிடுவதாகும். இக்காலப்பகுதி பொ.ஊ.மு. ஆறாம் நூற்றாண்டில் இருந்து பொ.ஊ. மூன்றாம் நூற்றாண்டு வரை நீடித்திருந்தது. மதுரையை மையமாகக் கொண்டு தமிழ்ப்புலவர்கள் சங்கம் அமைத்து தமிழ் வளர்த்தனர் என்ற காரணத்தால் இக்காலப்பகுதிக்கு இப்பெயர் சூட்டப்பட்டுள்ளது.  
: "ஓங்கிய சிறப்பின் உயர்ந்த கேள்வி
: மாங்குடி மருதன் தலைவன் ஆக,
: உலகமொடு நிலைஇய பலர்புகழ் சிறப்பின்
: புலவர் பாடாது வரைக, என் நிலவரை;" -- ( புறம்:72 )  
என்று பாண்டியன் தலையாலங்கானத்துச் செருவென்ற நெடுஞ்செழியன் பாடியுள்ள புறநானூற்றுப் பாடல் வரிகளே இத்தகைய புலவர்கள் கூட்டம் இருந்ததற்குச் சான்றாகும்.  
முற்காலத் தமிழ் மொழியில் தமிழகம் என்ற சொல் 168 ஆவது புறநானூற்றுப் பாடலில் பயன்படுத்தப்பட்டுள்ளது. இதன்படி தமிழகம் என்று குறிக்கப்பட்ட இப்பகுதி முழுவதுமாக தமிழ்மொழி பேசும் மக்கள் வாழும் பகுதியாகும். தற்பொழுது இப்பிரதேசம் தோராயமாக தற்காலத் தென்னிந்தியா என்பதாக அறியப்படுகிறது. இத்தென்னிந்தியப் பகுதியில் தமிழ்நாடு, கேரளா, ஆந்திரப்பிரதேசம் சில பகுதிகள், கர்நாடக மாநிலத்தின் சில பகுதிகள், இலங்கை முதலிய பகுதிகளும் அடங்கும்.
# சங்க காலம்

## வரலாறு

தென்னிந்திய புராணங்களில் காணப்படும் கூற்றுகளின்படி, முற்காலத் தமிழகத்தில் **தலைச் சங்கம், இடைச் சங்கம்** மற்றும் **கடைச் சங்கம்** ஆகிய மூன்று சங்கங்கள் இருந்ததாக நம்பப்படுகிறது. இம்முச்சங்கங்களில் மூன்றாவது சங்க காலமான கடைச்சங்க காலத்தையே வரலாற்றாசிரியர்கள் சங்ககாலமாக எடுத்துக் கொள்கின்றனர். முதல் இரண்டு சங்கங்களும் புராணங்களில் புகழ்பெற்று வாழ்பவை என்றே கருதுகின்றனர். ஒவ்வொரு சங்கத்திலும் அச்சங்க காலத்திற்கென சங்க இலக்கியங்கள் படைக்கப்பட்டு தோற்றம் கண்டுள்ளதாகக் கருதப்படுகிறது. கல்வெட்டுகள், சங்க இலக்கியங்கள், மற்றும் தொல்பொருள் தரவுகள் ஆகியவையே தென்னிந்தியாவின் ஆரம்ப கால வரலாற்று ஆதாரங்களாகத் திகழ்கின்றன.  
சுமாராக பொ.ஊ.மு. 600 மற்றும் பொ.ஊ. 200 ஆண்டுகளுக்கு இடையேயான காலத்தில், தமிழகத்தில் சேர, சோழ பாண்டியப் பேரரசுகள் இருந்துள்ளன. இவைதவிர வேளிர் போன்ற சில சுயாட்சி தலைவர்கள் ஆட்சியும் தமிழகத்தில் இருந்துள்ளது.
# சங்க காலம்

## இலக்கியச் சான்றுகள்

பழந்தமிழகத்தின் வரலாறு, தமிழர்களின் சமூக-அரசியல் சூழல் பண்பாட்டு வழக்கங்கள் தொடர்பான விரிவான தகவல்கள் உள்ளடங்கிய சொத்துக்களாக இலக்கியம் மற்றும் கல்வெட்டுகள் திகழ்கின்றன. வரலாற்றுக்கு முந்தைய காலம், தொன்மைக் காலம், இடைக்காலம் என்று மூன்று காலப் பிரிவுகளாகப் தமிழக வரலாறு பிரிக்கப்பட்டுள்ளது. தமிழ் தேசியத்தின் சமூக-அரசியல் மற்றும் கலாச்சார நிகழ்வுகளில் புரிதலை வழங்குகின்ற வகையில் உலகெங்கிலும் உள்ள இலக்கியங்களும், கல்வெட்டு ஆதாரங்களும் திகழ்கின்றன.
# சங்க காலம்

## பண்பாடு

மேலதிக தகவல்கள்: பண்டைத் தமிழகத்தின் பொருளியல் நிலை, பண்டைத் தமிழகத்தின் விவசாயம், பண்டைத் தமிழகத்தின் தொழிற்சாலைகள்
# சங்க காலம்

## பண்பாடு

### சமயம்

பெரும் இலக்கண நூலான தொல்காப்பியம், பத்து நூல்களின் திரட்டான பத்துப்பாட்டு, எட்டு நூல்களை உள்ளடக்கிய எட்டுத்தொகை , சிலப்பதிகாரம், மணிமேகலை மற்றும் சீவக சிந்தாமணி போன்ற பதினெட்டு சிறு படைப்புகளையும் பண்டைய தமிழ் இலக்கியங்கள் உள்ளடக்கியுள்ளது. பண்டைய தமிழர்கள் நெருக்கமாக இயற்கை வழிபாட்டின் வேர்களை பின்பற்றிய செயல் வட இந்தியாவில் பின்பற்றப்பட்ட அதன் சமகால வேத இந்து மதத்திற்கு எதிரான புறமதத்தினன் போல இருந்தது. பண்டைய சங்ககால தமிழகத்தில் சிவன் முழுமுதற் கடவுளாக மக்கள் மதித்து வணங்கி வந்தார்கள். அதேவேளையில் முருகன் வழிபாடும் மக்களால் கொண்டாடப்பட்டது. சங்ககாலத்தில் பெண் தெய்வங்களுக்கு ஆதிசக்தி வழிபாடு காலங்காலமாக மக்கள் வணங்கி வந்தார்கள். தமிழ்ப்புலவர்கள் இரு கடவுளரையும் சங்கம் ஏறி பாடி முழங்கியுள்ளனர். தமிழ்கூறு நல்லுலகம் தங்கள் வாழ்வியலை அகவாழ்வு, புறவாழ்வு என்றும் வகை படுத்தி இருந்தனர். அவர்கள் வாழ்ந்த நிலப்பரப்பை இயற்கை அமைப்பிற்கு ஏற்றவாறு குறிஞ்சி, முல்லை, மருதம், நெய்தல், பாலை என ஐவகையாகப் பிரித்து அப்பகுதிகளின் சூழலை ஒட்டிய கடவுள்களையும் வழிபட்டனர். மலை சார்ந்த குறிஞ்சி நில மக்கள் செவ்வேள் எனப்படும் முருகனையும், காடு சார்ந்த முல்லைநில மக்கள் மாயோனையும், வயல் சார்ந்த மருதநில மக்கள் வேந்தனையும், கடல் சார்ந்த நெய்தல்நில மக்கள் கடலோன் என்ற தெய்வத்தையும் வழிபட்டனர். பழம்பெரும் இலக்கண நூலான தொல்காப்பியம் கொற்றவை என்ற தாய் கடவுளைக் குறிப்பிட்டுள்ளது. இடைக்காலத்தில் தமிழ் இலக்கியங்களில் இந்துமதத்தின் ஆதிக்கம் தலைதூக்கியது. இதனால் சிவனை பின்பற்றுவோர் சைவர்கள் என்றும் விஷ்ணுவைப் பின்பற்றுவோர் வைனவர்கள் என்றும் இரு பிரிவுகள் தோன்றின.  
முருகக் கடவுளை மிகவும் பிரபலமான தெய்வமாக வழிபட்டனர். தமிழ் கலாச்சாரத்தை ஆய்வு செய்தவர்களில் முக்கிய ஆய்வாளாரான கமில் சுவெலபில் அவர்களும், பகுப்பாய்வு செய்வதற்குரிய மிகவும் சிக்கலான கடவுள்களில் ஒருவராக சுப்பிரமணிய – முருகனும் உள்ளார் என்கிறார். ஆதிகாலத்தில் இருந்த கொற்றவை வழிபாடு பின்னாளில் அதாவது இடைக்காலம் தொட்டு இன்றுவரை அம்மன் வழிபாடு அல்லது மாரியம்மன் வழிபாடாக மாற்றம் பெற்றுள்ளது. சிலப்பதிகாரத்து நாயகியாகிய கன்ணகியை தெய்வமாக்கிய பத்தினி வழிபாடும் தமிழர்களிடம் குறிப்பாக இலங்கையில் பொதுவாக காணப்பட்டது. இவர்களைத் தவிர திருமால், சிவன், கணபதி, பிற இந்து தெய்வங்கள் யாவருக்கும் கோயில் கட்டி வழிபடும் வழக்கமும் பின்பற்றப்பட்டது.  
கலிபோர்னியா பல்கலைக்கழகத் தமிழ் ஆய்வுகள் தலைவர் ஜார்ஜ் எல். ஹார்ட் மதுரைச் தமிழ்ச்சங்கமே சிறப்பான இலக்கியச் சங்கம் என்கிறார்.
# சங்க காலம்

## இவற்றையும் காண்க

- தமிழக வரலாறு
- தொல்காப்பியம்
- புறநானூறு
- பரிபாடல்
# சங்க காலம்

## அடிக்குறிப்புகள்

- A. L. Basham, *The Wonder that was India*, Picador (1995)
- P. T. Srinivasa Iyengar, *History of the Tamils from the earliest times to 600 AD*, Madras, 1929; Chennai, Asian Educational Svcs. (2001) .
- Michel Danino, "Vedic Roots of Early Tamil Culture" (2001)
- "History of Mallars"
# நாகப்பட்டினம் காயாரோகணேசுவரர் கோயில்

**நாகபட்டினம் காயாரோகணேசுவரர் கோயில்** (*Nagapattinam Kayarohanaswami Temple*) (திருநாகைக்காரோணம்) என்பது பாடல் பெற்ற தலங்களில் காவிரி தென்கரைத் தலங்களில் 82வது சிவத்தலமாகும். சம்பந்தர், அப்பர், சுந்தரர் மூவரதும் பாடல் பெற்ற இத்தலம் நாகப்பட்டினம் மாவட்டம் நாகப்பட்டினத்தில் அமைந்துள்ளது. இத்தலத்தில் இறைவன் அகத்தியருக்குத் திருமணக் காட்சியளித்தார் என்பது தொன்நம்பிக்கை. அதிபத்த நாயனார் அவதரித்த தலம் எனப்படுகிறது. ஆதிசேஷன், புண்டரீக முனிவர், அகத்தியர், அம்பிகை, முருகன், திருமால், வசிட்டர், முசுகுந்தன், அரசகேசரி, விசித்திரகவசன், விரூரகன், பத்திரசேனன், பாற்கரன், மித்திரன், காளகண்டன், சண்டதருமன் முதலியோர் வழிபட்ட தலமென்பது தொன்நம்பிக்கை (ஐதிகம்). நாகப்பட்டிணம் அதிபத்த நாயனார் அவதார தலம்.
# நாகப்பட்டினம் காயாரோகணேசுவரர் கோயில்

## தல வரலாறு

- புண்ணியத் தலங்களும் தீர்த்தங்களும் நிறைந்த சோழ வளநாட்டில் தெய்வப்பொன்னி நதியின் தென்கரையில் உள்ள தேவாரப் பாடல்பெற்ற சிவத்தலங்களுள் 82 வது தலமாக விளங்குவது திருநாகைக் காரோணம் எனும் இத்தலம். இது, மூர்த்தி, தலம், தீர்த்தம் ஆகிய மூன்றாலும் சிறப்புடையதாய் விளங்குகிறது.
- பல ஊழிக்காலங்களுக்கும் அப்பாற்பட்டதால் இதனை ஆதி புராணம் என்றும் சுவாமியை ஆதி புராணேச்வரர் என்றும் தல புராணம் குறிப்பிடுகிறது.
- ஆதி சேஷனால் பூஜிக்கப் பெற்றதால், நாகை என்றும், புண்டரீக முனிவரை இறைவன் தனது தேகத்தில் ஆரோகணம் செய்து கொண்டதால், காயாரோகணம் என்றும் பெயர். இது மருவி, காரோணம் என்றாயிற்று.
- (காரோணம் என்று பெயருடைய திருக்கோயில்கள் தமிழ்நாட்டில் மூன்று உள்ளது; 1. நாகைக் காரோணம், 2. குடந்தைக் காரோணம், 3. கச்சிக்காரோணம் [காயாரோகணம்] - லிங்கபேசம் [காயாரோகணம்]ஆகும்.)
- கிழக்கு நோக்கிய இச்சிவாலயத்தின் முகப்பிலுள்ள முற்றுப்பெறாத கோபுர வாசலைக் கடந்தால், நாகாபரண விநாயகர், சுதையாலான நந்தி, முக்தி மண்டபம்,ஆகியவை இத்தலத்தின் சிறப்பு.
- ஐந்து நிலை கோபுர வாசலைக் கடந்து, உள்ளே சென்றால் தெற்கு நோக்கிய அம்பாள் சன்னதியும், அருகில் கொடிமரம் ஆகியனவும் அமைந்துள்ளன. சுவாமி பிரகாரத்தில், அருகாமையில் தியாகராஜமூர்த்தி சன்னதியும், எதிரில் சுந்தரரும் உள்ளனர். இத்தலத்தில், அறுபத்து மூவர், புண்டரீக முனிவர், சாலீசுக மன்னன், முருகன், கஜலக்ஷ்மி, தசரதன் ஸ்தாபித்த சநீச்வரன், காட்சி கொடுத்தவர், நடராஜர், பிக்ஷாடனர், அதிபத்தர் ஆகிய மூர்த்திகளையும் தரிசிக்கலாம். தியாகராஜர் சன்னதியில் சுந்தரவிடங்கரையும் தரிசிக்கலாம். மூலவரான காயாரோகண சுவாமிக்குப் பின்னால் சப்த ரிஷிகளுக்கும் காட்சி தந்த சோமாஸ்கந்தரையும் தரிசிக்கலாம். ஸ்தல விருக்ஷமான மாமரத்தின் அருகில் மாவடிப் பிள்ளையார் வீற்றிருக்கிறார்.
- மூலவர் கருவறையின் கோஷ்டத்தில் தட்சிணாமூர்த்தி, அடிமுடிகாணா அண்ணல், அர்த்தநாரீசுவர், துர்க்கை, பிட்சாடனர் ஆகியோர் உள்ளனர். அருகில் சண்டிகேஸ்வரர் சன்னதி உள்ளது.
- சர்வ தீர்த்தம் என்னும் புண்டரீக தீர்த்தம் கோவிலின் மேற்கிலும், சிவகங்கை என்னும் தேவ தீர்த்தம் முக்தி மண்டபத்தருகிலும், தேவநதியாகிய உப்பாறு ஊருக்கு மேற்கிலும் உள்ளன. கடலும் சிறந்த தீர்த்தமாவதால், விசேஷ நாட்களில் இதில் நீராடுவது சிறப்புடையதாகக் கருதப்படுகிறது.
- அகத்தியருக்கு இறைவன் திருமணக்காட்சி நல்கிய தலம்; சப்த ரிஷிகளுக்கும் இறைவன் மூல லிங்கத்திலிருந்து தோன்றி சோமாஸ்கந்தராய்க் காட்சி கொடுத்தத் தலம்.
- சாலிசுக மன்னனுக்குத் திருமணக் கோலம் காட்டும் பஞ்சக்குரோச யாத்திரையாகிய சப்தஸ்தான விழா நடைபெறும் தலமாகவும் இத்தலம் விளங்குகின்றது.
- சுந்தரருக்கு இறைவன் குதிரை, முத்துமாலை, நவமணிகள், பட்டு, சாந்தம், சுரிகை முதலானவை வழங்கிய தலம்; இறைவன் தனது குதிரை வாகனத்தை சுந்தரருக்கு அளித்ததால், அன்றுமுதல் இக்கோவிலில் குதிரைவாகன விழா, சுந்தரமூர்த்தி சுவாமிகளுக்கே நடைபெறுவதாகப் புராணம் கூறும்.
# நாகப்பட்டினம் காயாரோகணேசுவரர் கோயில்

## அமைவிடம்

நாகப்பட்டிணம் இரயில் நிலையதிலிருந்து, இக்கோவில் 2-கி.மீ. தூரத்தில் உள்ளது. சென்னை, கும்பகோணம், தஞ்சாவூர், திருவாரூர், திருச்சிராப்பள்ளி, மயிலாடுதுறை முதலிய இடங்களிலிருந்து பேருந்து வசதி உள்ளது.
# நாகப்பட்டினம் காயாரோகணேசுவரர் கோயில்

## திருத்தலப் பாடல்கள்

- இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:
**071 திருநாகைக்காரோணம், நான்காம் திருமுறை**  
திருநாவுக்கரசர் பாடிய பதிகம்  
அறுசீர் கழிநெடிலடி ஆசிரிய விருத்தம்  
(விளம் மா தேமா அரையடிக்கு) <blockquote>
*மனைவிதாய் தந்தை மக்கள் மற்றுள சுற்ற மென்னும்*  
*வினையுளே விழுந்த ழுந்தி வேதனைக் கிடமா காதே*  
*கனையுமா கடல்சூழ் நாகை மன்னுகா ரோணத் தானை*  
*நினையுமா வல்லீ ராகில் உய்யலாம் நெஞ்சி னீரே! 1*  
*வையனை வைய முண்ட மாலங்கந் தோண்மேற் கொண்ட*  
*செய்யனைச் செய்ய போதிற் திசைமுகன் சிரமொன் றேந்துங்*  
*கையனைக் கடல்சூழ் நாகைக் காரோணங் கோயில் கொண்ட*  
*ஐயனை நினைந்த நெஞ்சே அம்மநாம் உய்ந்த வாறே! 2*.
</blockquote>
084 திருநாகைக்காரோணம், முதல் திருமுறை  
திருஞான சம்பந்தர் தேவாரம்  
கலிவிருத்தம்  
(மா காய் மா காய்)<blockquote>
*புனையும் விரிகொன்றைக் கடவுள் புனல்பாய*  
*நனையுஞ் சடைமேலோர் நகுவெண் டலைசூடி*  
*வினையில் லடியார்கள் விதியால் வழிபட்டுக் *  
*கனையுங் கடல்நாகைக் காரோ ணத்தானே! 1*  
*பாரோர் தொழவிண்ணோர் பணியம் மதில்மூன்றும்*  
*ஆரார் அழலூட்டி அடியார்க் கருள்செய்தான்*  
*தேரார் விழவோவாச் செல்வன் திரைசூழ்ந்த*  
*காரார் கடல்நாகைக் காரோ ணத்தானே! 3.*.
</blockquote>  
**046 திருநாகைக்காரோணம், ஏழாம் திருமுறை**  
சுந்தரர் பாடிய பதிகம்  
எண்சீர்க் கழிநெடிலடி ஆசிரிய விருத்தம்  
(காய் காய் காய் மா அரையடிக்கு(
<blockquote>
*பத்தூர்புக் கிரந்துண்டு பலபதிகம் பாடிப் *  
*பாவையரைக் கிறிபேசிப் படிறாடித் திரிவீர் *  
*செத்தார்தம் எலும்பணிந்து சேவேறித் திரிவீர் *  
*செல்வத்தை மறைத்துவைத்தீர் எனக்கொருநா ளிரங்கீர் *  
*முத்தாரம் இலங்கிமிளிர் மணிவயிரக் கோவை *  
*அவைபூணத் தந்தருளி மெய்க்கினிதா நாறுங் *  
*கத்தூரி கமழ்சாந்து பணித்தருள வேண்டும் *  
*கடல்நாகைக் காரோணம் மேவியிருந் தீரே! 1* .
</blockquote>
# நாகப்பட்டினம் காயாரோகணேசுவரர் கோயில்

## விழாக்கள்

வைகாசி விசாகத்தில் பெருந்திருவிழா நடைபெறுகிறது. வருடா வருடம் ஆனி மாதம் நடைபெறும் பஞ்சகுரோச விழாவில் பெருமான் சாலிசுக மன்னனுக்கு திருமணக் கோலத்துடன் காட்சி கொடுத்து முக்தி மண்டபத்திலிருந்து அதிகாலை புறப்பட்டு பஞ்சகுரோச யாத்திரைத்தலங்களாகிய பொய்கைநல்லூர், பாப்பாகோவில், சிக்கல், பாலூர், வடகுடி, தெத்தி, நாகூர் ஆகிய சப்த ஸ்தலங்களுக்கும் சென்று தீர்த்தம் கொடுத்து மறுநாள் காலையில் வந்து காரோணப் பெருமான் கோபுர வாசலில் சாலிசுக மன்னனுக்கும், பக்தர்களுக்கும் காட்சி கொடுப்பதை பஞ்ச குரோச விழாவாகக் கொண்டாடுகின்றனர். நீலாயதாட்சி அம்மனுக்கு ஆடி மாதம் பரணி நட்சத்திரம் கூடிய நாளில் தொடங்கி 10 நாள் விழா சிறப்பாக நடைபெறும்.
# நாகப்பட்டினம் காயாரோகணேசுவரர் கோயில்

## நகரிலுள்ள கோயில்கள்

நாகப்பட்டினம் நகரில் கீழ்க்கண்ட 12 சிவன் கோயில்கள் உள்ளன.
- அமரநந்தீஸ்வரர் கோயில் (நீலா கீழ வீதி தேரடி அருகில்)
- வீரபத்திரசுவாமி கோயில் (நெல்லுக்கடை மாரியம்மன் கோயில் அருகில்)
- நடுவதீஸ்வரர் கோயில் (தேசீய மேல்நிலைப்பள்ளி பின்புறம்)
- காயாரோகணசுவாமி கோயில் (நீலாயதாட்சி அம்மன் கோயில்)
- மலையீஸ்வரர் கோயில் (நீலா தெற்கு மட வளாகம்)
- அழகியநாதசுவாமி கோயில் (அழகர் சன்னதி)
- கட்டியப்பர் கோயில் (குமரன் கோயிலுக்கு வடபுறம்)
- நாகநாதசுவாமி கோயில் (நாகநாதர் சன்னதி)
- சட்டையப்பர் கோயில் (எல்.ஐ.சி.கட்டடத்தின் எதிர் தெரு)
- சொக்கநாதசுவாமி கோயில் (அக்கரைக்குளம் அருகில்)
- அகஸ்தீஸ்வர சுவாமி கோயில் (வெளிப்பாளையம் சிவன் கோயில்)
- காசி விஸ்வநாதர் கோயில் (நீலாயதாட்சி அம்மன் கோயில் தென்புறம்)
# திருஞானசம்பந்தமூர்த்தி நாயனார்

ப் பல்லக்கில் சுமக்கும் அப்பர் ]]  
**திருஞானசம்பந்தமூர்த்தி நாயனார்** (*Thirugnana Sambandar*, தமிழில் **அறிவுசேரர்** என்று பொருள் தரும்) அல்லது **சம்பந்தர்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் முதலில் வைத்து எண்ணப்படும் நால்வருள் ஒருவராவார். இவருடைய வேறு பெயர்கள் சம்பந்தர், காழி வள்ளல், ஆளுடைய பிள்ளையார், பாலாராவயர், பரசமய கோளரி என்பனவாகும். இவர் பொ.ஊ. 7 ஆம் நூற்றாண்டில் வாழ்ந்தவர்.  
பொ.ஊ. ஆறாம் மற்றும் பத்தாம் நூற்றாண்டுகளுக்கு இடைப்பட்ட காலத்தில் வாழ்ந்த அறுபத்து மூன்று நாயனார்களில் இவர் மிகவும் முக்கியமானவர். இவர் அப்பரின் சமகாலத்தவர்.
# திருஞானசம்பந்தமூர்த்தி நாயனார்

## வரலாறு

சம்பந்தரைப் பற்றிய தகவல்கள் முக்கியமாக சேக்கிழாரின், பெரியபுராணத்தில் 1256 பாடல்களாலும், சுந்தரரின் திருத்தொண்டத் தொகை, நம்பியாண்டார் நம்பியின் திருத்தொண்டர் திருவந்தாதி ஆகியவற்றின் வழியாக அறியப்படுகிறது. இவர் வரலாற்றை முதன்முதல் சுந்தரர் திருத்தொண்டத் தொகையில், பதினோராம் நூற்றாண்டைச் சேர்ந்த நாயனார்களைப் பற்றிய தமிழ் நூலான திருமுறையின் கடைசித் தொகுதியான திருத்தொண்டர்தொகை, சுந்தரரின் கவிதைகள் மற்றும் நம்பியாண்டார் நம்பியின் திருத்தொண்டர் திருவந்தாதி ஆகியவற்றில் இருந்து வருகிறது.  
பொ.ஊ. ஏழாம் நூற்றாண்டில், சோழ நாட்டில் சீர்காழி என்னும் ஊரில் பிறந்தார். இவரது தந்தையார் சிவபாதவிருதயர். தாயார் பகவதி அம்மையார்.  
இவர் மூன்று வயது குழந்தையாக இருந்தபோது, தந்தையாருடன் கோயிலுக்குச் சென்றதாகவும், அங்கே குழந்தையைக் கரையில் அமரவிட்டுக் குளிக்கச் சென்ற தந்தையார், சிறிது நேரம் நீருள் மூழ்கியிருந்த சமயம், தந்தையைக் காணாத குழந்தை, அம்மா அப்பா என்று கூவி அழுததாகவும், அப்போது உமாதேவியார், சிவபெருமானுடன் இவர் முன் காட்சி கொடுத்து ஞானப்பால் ஊட்டினார். அதனைப் பருகிய குழந்தை சிவஞானத்தைப் பெற்றது எனப்படுகிறது.  
நீராடி முடித்து விட்டு வந்த தந்தை தன் குழந்தையின் வாயில் இருந்து பால் வடிவதைக் கண்டார். அது பற்றி வினவிய போது, குழந்தை கோயிலைச் சுட்டிக்காட்டித் தோடுடைய செவியன்... என்று தொடங்கும் தேவாரத்தைப் பாடியது என்றும் சொல்லப்படுகிறது. ஆச்சாள்புரக் கல்வெட்டுத் தகவல்படி, திருஞானசம்பந்தரின் மனைவி பெயர் சொக்கியார்.  
இவர் தன் பதினாறு வயதில் வைகாசி மூல நாளில் நல்லூர் பெருமணம் என்று அறியப்படும் ஆச்சாள்புரத்தில் தன் திருமணத்தின்போது தன் மனைவி மற்றும் சுற்றத்தாரோடு சோதியில் கலந்தார் எனப்படுகிறது.
ஆனால், இன்று நமக்குக் கிடைத்துள்ளவை 384 பதிகங்கள் மட்டுமே. பாடல் தொகை 4158.
# திருஞானசம்பந்தமூர்த்தி நாயனார்

## கோயில்

திருஞான சம்பந்த மூர்த்தி கோயில் ஒன்று தஞ்சை மாவட்டம், ஒரத்தநாடு வட்டத்தில் **பேய்க்கரும்பன்கோட்டை** என்ற கிராமத்தில் அமைந்துள்ளது. இக்கோயில் திருஞான சம்பந்த மூர்த்தி நாயனாருக்குச் சிறப்பாகக் கட்டப்பட்டது. இக்கோயிலில் சம்பந்தரே, மூலவராகவும் உற்சவ மூர்த்தியாகவும் உள்ளார். வருடாவருடம் வைகாசி மாதத்தில், இக்கோயிலில் இவ்வூர் மக்களால் சிறப்பாக திருவிழா நடத்தப்பட்டு, உற்சவ மூர்த்தி பல்லக்கில் அலங்கரிக்கப்பட்டு, வீதிகளில் உலாவருவார். மேலும், மார்கழி மாதத்தில் தினமும் அதிகாலையில் இவ்வூர் தேவார அடியார் குழுவால் தேவாரப் பாடல்களும், பதிகங்களும் பாடப்பெற்றுச் சம்பந்தருக்கு பூஜைகள் செய்யப்படுகின்றன.  
இத்தலம், தஞ்சாவூரிலிருந்து பட்டுக்கோட்டை செல்லும் நெடுஞ்சாலையில், புலவன்காடு என்ற ஊரிலிருந்து கிழக்கே ஒன்றரை கிலோமீட்டர் தூரத்தில் அமைந்துள்ளது. தஞ்சையிலிருந்து 35 கிலோமீட்டர் தெற்கில் உள்ளது இவ்வூர். முற்றிலும் விவசாயத்தையே தொழிலாக கொண்ட உறந்தை வளநாட்டின் ஒரு பகுதியாகும்.  
காஞ்சிபுரம் பிள்ளையார்பாளையம் திருமேற்றளித் தெருவில் திருஞானசம்பந்தர் திருக்கோவில் ஒன்று உள்ளது.
திருவள்ளூர் மாவட்டம் வடமதுரை கிராமத்தில் திருஞானசம்பந்தர் திருக்கோவில் ஒன்று உள்ளது.
# திருஞானசம்பந்தமூர்த்தி நாயனார்

## நம்பிக்கைகள்

அருணகிரிநாதர், வடலூர் வள்ளலார் முதலானோர் முருகப்பெருமானே திருஞானசம்பந்தராக அவதரித்தார் என்ற நம்பிக்கை கொண்டிருந்தனர்.
# கிசோர் (படத்தொகுப்பாளர்)

**கிஷோர்** (*Kishore Te*, 24 மார்ச் 1978 - 6 மார்ச் 2015) தென்னிந்தியத் திரைப்படத் தொகுப்பாளர். தமிழ், கன்னடம், தெலுங்குத் திரைப்படங்களில் பணியாற்றியவர். *ஆடுகளம்* தமிழ்த் திரைப்படத்துக்காக இவருக்கு 2011 ஆம் ஆண்டிற்கான சிறந்த படத்தொகுப்பாளருக்கான தேசிய விருது கிடைத்தது.
# கிசோர் (படத்தொகுப்பாளர்)

## பணி

தன் 21 ஆம் வயதில் படத்தொகுப்பாளர்கள் பி. லெனின், வி. டி. விஜயனிடம் உதவியாளராகச் சேர்ந்தார். 70 க்கும் மேற்பட்ட தமிழ், தெலுங்கு இந்தித் திரைப்படங்களில் உதவிப் படத்தொகுப்பாளராகப் பணிபுரிந்தார்.
# கிசோர் (படத்தொகுப்பாளர்)

## இறப்பு

வெற்றிமாறனின் படத்தைத் தொகுத்துக்கொண்டிருக்கையில் மயங்கிவிழுந்த கிஷோரின் மருத்துவ ஆய்வில் மூளை உறைகட்டியிருப்பது கண்டறியப்பட்டது. அறுவை சிகிச்சை செய்தும் பலனின்றி 6 மார்ச் 2015 ல் உயிரிழந்தார்.
# கிசோர் (படத்தொகுப்பாளர்)

## தொகுத்த திரைப்படங்கள்

| - | 2009 | ஈரம் |
| --- | --- | --- |
| 2010 | ஆனந்தபுரத்து வீடு |  |
| 2011 | ஆடுகளம் | தேசிய விருது |
| 2011 | பயணம் |  |
| 2011 | ஆடு புலி |  |
| 2011 | மாப்பிள்ளை |  |
| 2011 | உதயன் |  |
| 2011 | காஞ்சனா |  |
| 2011 | 180 |  |
| 2011 | எங்கேயும் எப்போதும் |  |
| 2012 | தோனி |  |
| 2012 | ஆரோகணம் |  |
| 2012 | அம்மாவின் கைப்பேசி |  |
| 2013 | பரதேசி |  |
| 2013 | எதிர் நீச்சல் |  |
| 2013 | உதயம் என்.எச்4 |  |
| 2013 | மதயானைக் கூட்டம் |  |
| 2014 | வெற்றிச் செல்வன் |  |
| 2014 | நெடுஞ்சாலை |  |
| 2014 | புலிவால் |  |
| 2014 | வானவராயன் வல்லவராயன் |  |
| 2014 | உன் சமையலறையில் |  |
| 2015 | காஞ்சனா 2 |  |
| 2015 | காக்கா முட்டை |  |
| 2015 | விசாரணை | } |
# திருக்கோவலூர்ப் போர்

**திருக்கோவலூர்ப் போர்** என்ற போர் சங்ககாலத்தில் அதியமான் நெடுமான் அஞ்சிக்கும், மலையமான் திருமுடிக்காரிக்கும் இடையில் நடந்த போராகும். குலமரபுப் போராக இதைக் கருதலாம். தகடூரில் இருந்து தமிழகத்தின் உட்பகுதிக்குச் செல்லும் ஒரு பெருவழியில் திருக்கோவலூர் அமைந்துள்ளது. எனவே வணிகவழியினைக் கைப்பற்றும் காரணமாகவே இப்போர் நிகழ்ந்திருக்கலாம். இப்போரில் திருமுடிக்காரியின் திருக்கோவலூர் துகளாக்கப்பட்டது. இவ்வெற்றியினை ஔவையார் பெரிதும் புகழ்ந்து பாடியுள்ளார்.
<blockquote>
''..... .... ..... ...... இன்றும்  
பரணன் பாடினன் மற்கொல் மற்றுநீ  
முரண்மிகு கோவலூர் நூறி நின்  
அரண்அடு திகிரி ஏந்திய தோளே''  
</blockquote>
இப்பாடலில் குறிப்பிடப்படும் பரணர் பாடிய பாடல் சங்கத் தொகுப்பில் இல்லை.
# பேரியம் சயனைடு

**பேரியம் சயனைடு** *(Barium cyanide)* Ba(CN)2 என்ற மூலக்கூறு வாய்பாடுடன் கூடிய பேரியம் உப்பு ஆகும். நீர் அல்லது பெட்ரோலியம் ஈதர் முன்னிலையில் பேரியம் ஐதராக்சைடும் ஐதரசன் சயனைடும் வினைபுரியும் தொகுப்பு முறையில் இவ்வுப்பு தயாரிக்கப் படுகிறது. இவ்வெண் படிகங்கள் காற்றிலுள்ள தண்ணீர் மற்றும் கார்பன் டைஆக்சைடுடன் மெல்ல மெல்ல வினைபுரிந்து அதிக நச்சுத்தன்மை கொண்ட ஐதரசன் சயனைடு வாயுவை உற்பத்தி செய்கின்றன
# கும்பகோணம் வரதராஜப்பெருமாள் கோயில்

## அமைவிடம்

கும்பகோணத்தில் உள்ள வைணவக் கோயில்களில் இக்கோயில் ஒன்றாகும். பிரம்மன் கோயில் எனப்படும் வேதநாராயணப் பெருமாள் கோயில் அருகே இக்கோயில் அமைந்துள்ளது.
# கும்பகோணம் வரதராஜப்பெருமாள் கோயில்

## மூலவர், தாயார்

இக்கோயிலில் மூலவர் வரதராஜபெருமாள், ஸ்ரீதேவி, பூதேவியுடன் உள்ளார். மூலவருக்கு முன்பாக பலிபீடமும், கொடி மரமும் உள்ளன. அடுத்து கருடாழ்வார் உள்ளார். அருகில் பெருந்தேவி தாயார் சன்னதி உள்ளது.
# கும்பகோணம் வரதராஜப்பெருமாள் கோயில்

## பிற சன்னதிகள்

இக்கோயிலில் நம்மாழ்வார், திருமங்கையாழ்வார், ராமானுஜர், தேசிகன், தாததேசிகன் ஆகியோருக்கு தனி சன்னதிகள் உள்ளன. இத்துடன் ஸ்ரீனிவாசப்பெருமாள் சன்னதி, ஆஞ்சநேயர் சன்னதி, விஷ்வஸேனர் சன்னதியும் உள்ளன.
# கும்பகோணம் வரதராஜப்பெருமாள் கோயில்

## குடமுழுக்கு

இக்கோயிலில் 09.02.1988-இல் குடமுழுக்கு நடைபெற்றதற்கான கல்வெட்டு உள்ளது.
# கும்பகோணம் வரதராஜப்பெருமாள் கோயில்

## அருகிலுள்ள கோயில்கள்

இக்கோயிலின் அருகில் மும்மூர்த்தி விநாயகர் கோயில் மற்றும் பிரம்மன் கோயில் ஆகிய கோயில்கள் உள்ளன.
# பழங்காநத்தம்

**பழங்காநத்தம்** என்பது தமிழ்நாடு மாநிலத்தில் மதுரை மாநகராட்சியின் பகுதிகளுள் ஒன்றாகும். இது மதுரையின் தென்பகுதியில் பெரியார் பேருந்து நிலையத்திலிருந்து திருப்பரங்குன்றம் செல்லும் வழியில் அமைந்துள்ளது. இப்பகுதியில் முன்பு புறநகர் பேருந்து நிலையம் ஒன்று இயங்கி வந்தது. மாட்டுத்தாவணியில் பேருந்து நிலையம் கட்டப்படுவதற்கு முன்பு தமிழகத்தின் தென்பகுதி மற்றும் கேரளத்திற்கு செல்லும் பேருந்துகள் பழங்காநத்தம் பேருந்து நிலையத்திலிருந்து இயக்கப்பட்டன. தற்போது நகர பேருந்து நிறுத்தம் மட்டும் உள்ளது.  
கண்ணகியின் கணவன் கோவலனுக்கு மரணதண்டனை விதிக்கப்பட்ட, கோவலன் பொட்டல் இப்பகுதியில் அமைந்துள்ளது.
# சமயநல்லூர்

**சமயநல்லூர்** (*Samayanallur*) தேசிய நெடுஞ்சாலை 7இல், மதுரையிலிருந்து திண்டுக்கல் செல்லும் வழியில் வைகை ஆற்றின் கரையில் அமைந்துள்ள ஒரு சிறு நகரம் ஆகும். இது மதுரை மாவட்டத்தின் மதுரை மேற்கு ஊராட்சி ஒன்றியத்தைச் சேர்ந்த ஊராட்சியாகும்.மதுரையிலிருந்து 12 கிலோ மீட்டர் தொலைவில் அமைந்துள்ள, இவ்வூரில் தொடருந்து நிலையம் ஒன்று உள்ளது. இது தேனி மக்களவைத் தொகுதி மற்றும் சோழவந்தான் சட்டமன்றத் தொகுதியின் கீழ் உள்ளது.
# சமயநல்லூர்

## அமைவிடம்

மதுரை மாவட்டத்தில், என்ற புவியியல் ஆள்கூறுகள் கொண்டு சமயநல்லூர் அமைந்துள்ளது.
# சமயநல்லூர்

## மக்கள் வகைப்பாடு

இந்திய 2011 மக்கள்தொகை கணக்கெடுப்பின்படி 9,227 மக்கள் இங்கு வசிக்கின்றார்கள். இவர்களில் 4,589 ஆண்கள், 4,638 பெண்கள் ஆவார்கள். சமயநல்லூரில் 1000 ஆண்களுக்கு 1011 பெண்கள் உள்ளனர். இது தமிழக மாநில சராசரியான 996-யை விட அதிகமானது. சமயநல்லூர் மக்களின் சராசரி கல்வியறிவு 85.54% ஆகும், இதில் ஆண்களின் கல்வியறிவு 91.45%, பெண்களின் கல்வியறிவு 79.69% ஆகும். இது மாநில சராசரி கல்வியறிவான 80.09% விட அதிகமானது. சமயநல்லூர் மக்கள் தொகையில் 943 (10.22%) ஆறு வயதுக்குட்பட்டோர் ஆவார்கள்.  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 87.61% ஆக இருக்கின்றனர். அதையடுத்து கிருஸ்துவர்கள் 8.84%, இசுலாமியர்கள் 3.50% என்ற விகிதத்தில் இருக்கின்றனர். சமயநல்லூர் மொத்த மக்கள்தொகையில் தாழ்த்தப்பட்டோர் 13.81%, பழங்குடியினர் 0.08% ஆக உள்ளனர். சமயநல்லூரில் 2,440 வீடுகள் உள்ளன.
# பேரியம் பர்மாங்கனேட்டு

**பேரியம் பர்மாங்கனேட்டு** *(Barium permanganate)* என்பது BaMn<sub>2</sub>O<sub>8</sub> என்ற மூலக்கூறு வாய்பாடுடன் கூடிய ஒரு வேதியியல் சேர்மமாகும்.
# பேரியம் பர்மாங்கனேட்டு

## தயாரிப்பு

ஒரே நேரத்தில் நிகழும் ஒடுக்க-ஏற்ற வேதிவினைகள் காரணமாக மென்மையான அமிலக் கரைசலில் பேரியம் மாங்கனேட்டு விகிதச்சமமற்று பிரிவதால் பேரியம் பர்மாங்கனேட்டு தோன்றுகிறது. வலிமையான ஆக்சிசனேற்றிகளைக் கொண்டு பேரியம் மாங்கனேட்டை ஆக்சிசனேற்றம் செய்தும் பேரியம் பர்மாங்கனேட்டை தயாரிக்கலாம். பேரியம் மாங்கனேட்டின் நீர்த்த கரைசலில்ல் செயல்முறை மெதுவாக நிகழ்வதன் காரணம் மாங்கனேட்டின் குறைவான கரையும் தன்மையைச் சார்ந்திருக்கிறது.
# பேரியம் பர்மாங்கனேட்டு

## வினைகள்

பேரியம் பர்மாங்கனேட்டு கரைசலுடன் நீர்த்த கந்தக அமிலத்தைச் சேர்ப்பதன் மூலம் பர்மாங்கனிக் அமிலம் தயாரிக்க முடியும். கரைசலில் கரையாத உடன் விளை பொருளான பேரியம் சல்பேட்டு வடிகட்டல் முறையில் பிரிக்கப்படுகிறது.  
:BaMn<sub>2</sub>O<sub>8</sub> + H<sub>2</sub>SO<sub>4</sub> → 2 HMnO<sub>4</sub> + BaSO<sub>4</sub>  
வினையில் சேர்க்கப்படும் கந்தக அமிலம் கண்டிப்பாக நீர்த்த அமிலமாக இருக்க வேண்டும். அடர்த்தியான கந்தக அமிலத்துடன் பர்மாங்கனேட்டு வினை புரிந்தால் நீரிலியான மாங்கனீசு எப்டாக்சைடு உருவாகிவிடும்.
# கும்பகோணம் தோப்புத்தெரு ராஜகோபாலசுவாமி கோயில்

கும்பகோணத்தில் உள்ள ராஜகோபாலசுவாமி கோயில்களில் இதுவும் ஒன்றாகும். பெரிய கடைத்தெருவில் ஒரு ராஜகோபாலசுவாமி கோயில் உள்ளது.
# கும்பகோணம் தோப்புத்தெரு ராஜகோபாலசுவாமி கோயில்

## இருப்பிடம்

கும்பகோணம் நகரில் தோப்புத்தெருவில் இக்கோயில் அமைந்துள்ளது.
# கும்பகோணம் தோப்புத்தெரு ராஜகோபாலசுவாமி கோயில்

## மூலவர்

கோயிலின் கருவறையில் சீதை-ராமர் (ஒரே கல்), லட்சுமணர் உள்ளனர்.
# கும்பகோணம் தோப்புத்தெரு ராஜகோபாலசுவாமி கோயில்

## திருச்சுற்று

திருச்சுற்றில் நாகம், விநாயகர், ராமானஜர், ஆண்டாள், கருடன் ஆகியோர் காணப்படுகின்றனர். ஆஞ்சநேயருக்குத் தனி சன்னதி உள்ளது.
# சைல்ட் 44

**சில்ட் 44** இது 2015ஆம் ஆண்டில் திரைக்கு வந்த அமெரிக்க நாட்டு திரில்லர் திரைப்படம் ஆகும். இந்தத் திரைப்படத்தை டேனியல் ஈஸ்பிநோசா என்பவர் இயக்கியுள்ளார். டோம் ஹார்டி, நூமி ராபசே, ஜோயல் கின்னமன், கேரி ஓல்ட்மன், வின்சென்ட் காசெல்லை, பட்டி கோன்சிடினே, ஜேசன் கிளார்க், ஜோசெப் ஆல்டின் உள்ளிட்ட பலர் நடித்துள்ளார்கள். இந்தத் திரைப்படம் ஏப்ரல் 17ஆம் திகதி வெளியானது.
# சைல்ட் 44

## நடிகர்கள்

- டோம் ஹார்டி
- நூமி ராபசே
- ஜோயல் கின்னமன்
- கேரி ஓல்ட்மன்
- வின்சென்ட் காசெல்லை
- பட்டி கோன்சிடினே
- ஜேசன் கிளார்க்
- ஜோசெப் ஆல்டின்
# கும்பகோணம் கூரத்தாழ்வார் சன்னதி

**இது தனியாருக்கு சொந்தமான கோவில் இதன் உரிமையாளர் சம்பத் ஐயங்கார் கும்பகோணம் கூரத்தாழ்வாழ்வார் சன்னதி** எனப்படும் கூரத்தாழ்வார் கோயில் பெரியகடைத்தெருவில் அமைந்துள்ளது.
# கும்பகோணம் கூரத்தாழ்வார் சன்னதி

## இருப்பிடம்

சரநாநாராயணப்பெருமாள் கோயிலுக்கு அடுத்து இக்கோயில் அமைந்துள்ளது. பெரிய கடைத்தெருவில் பெரியக்கடைத்தெரு அனுமார் கோயில் தொடங்கி இத்தெருவில் சரநாராயணப்பெருமாள் கோயில்,கூரத்தாழ்வார் சன்னதி, உடையவர் சன்னதி, ராஜகோபாலஸ்வாமி கோயில், கும்பகோணம் ஜெயவீர ஆஞ்சநேயர் கோயில் உள்ளிட்ட கோயில்கள் உள்ளன.
# கும்பகோணம் கூரத்தாழ்வார் சன்னதி

## மூலவர்

இக்கோயிலில் உள்ள மூலவர் கூரத்தாழ்வார் ஆவார். கருவறையில் லட்சுமி நரசிம்மரும் உள்ளார்.
# கும்பகோணம் உடையவர் சன்னதி

**கும்பகோணம் உடையவர் சன்னதி** எனப்படும் ராமானுஜர் சன்னதி பெரியகடைத்தெருவில் அமைந்துள்ளது.
# கும்பகோணம் உடையவர் சன்னதி

## இருப்பிடம்

பெரிய கடைத்தெருவில் பெரியக்கடைத்தெரு அனுமார் கோயில்,சரநாராயணப்பெருமாள் கோயில்,கூரத்தாழ்வார் சன்னதி ஆகியவற்றைத் தொடர்ந்து இக்கோயில் உள்ளது. இதே தெருவில் ராஜகோபாலஸ்வாமி கோயில், கும்பகோணம் ஜெயவீர ஆஞ்சநேயர் கோயில் ஆகிய கோயில்கள் உள்ளன.
# கும்பகோணம் உடையவர் சன்னதி

## மூலவர்

எம்பெருமானார், யதிராஜர், உடையவர், லட்சுமணமுனி, திருப்பாவைஜீயர், பாஷ்யக்காரர் என்றழைக்கப்படுகின்ற ராமானுஜர் சன்னதி இதுவாகும்.
# மாந்தக் கடத்துகை

**மாந்தக் கடத்துகை** என்பது மனிதர்களை வணிக நோக்கத்திற்காக, குறிப்பாக கடத்துபவர் அல்லது மற்றவர்களின் பாலியல் அடிமைகள், கொத்தடிமைகள் ஆக வைக்க அல்லது பாலியல் தொழிலில் உட்படுத்துவதற்காகக் கடத்துவதாகும். கட்டாயத் திருமணம் புரியும் நோக்கத்துடன் மனிதர்களைக் கடத்துவதும் இதன் பாற்படும். இது தவிர, உறுப்புகள் மற்றும் திசுக்களை களவாடும் பொருட்டு கடத்துவதும், மற்றும் வாடகைத் தாயாக பயன்படுத்துவதற்காக மற்றும் கருப்பையைத் திருடுவதற்காக பெண்களைக் கடத்துவதும் மாந்தக் கடத்துகை ஆகும். மாந்தக் கடத்துகையானது குறிப்பட்ட நாட்டினுள்ளும் அல்லது நாடுகளுக்கிடையேயும் நடைபெறலாம். இது கடத்தப்படும் மனிதருக்கெதிரான குற்றமாகப் பார்க்கப்படுகிறது, ஏனெனில் கடத்தப்படுபவரின் இருப்பிட விருப்புரிமையானது, அவர்களைக் கட்டாயப்படுத்தி ஒரு வணிகப் பொருளாகப் பாவிப்பதின் மூலம் மீறப்படுகிறது. மாந்தக் கடத்துகை என்பது மனிதர்களை வைத்துச் செய்யும் வணிகமாகும். எனவே, ஒருவரை ஓரிடத்திலிருந்து மற்றொரு இடத்திற்கு கடத்திக் கொண்டு செல்லாமல், வணிகப் பொருளாகப் பாவிக்கப்பட்டாலும் அதுவும் மாந்தக் கடத்துகை என்றே கருதப்படுகிறது.
மாந்தக் கடத்துகையானது உலக அளவில் தோராயமாக ஆண்டுக்கு 31.6 பில்லியன் டாலர் அளவு பெருமானமுள்ள ஒரு வணிகமாக இருக்கும் என மதிப்பிடப்பட்டுள்ளது.
நாடுகளுக்கிடையேயான குற்றவாளிகளிடையே வளர்ந்து வரும் முக்கிய குற்றங்களில் ஒன்றாக மாந்தக் கடத்துகை கருதப்படுகிறது.
இது உலக அளவில் ஒரு மனித உரிமை மீறலாகப் பார்க்கப்படுகிறது.
# மாந்தக் கடத்துகை

## அமெரிக்க & ஐரோப்பிய நாடுகளுக்கு கடத்தல்

ஐக்கிய அமெரிக்கா மற்றும் ஐரோப்பிய நாடுகளுக்கு சட்ட விரோதமாக குடியேற நினைப்பவர்களை, கடத்தல்காரர்கள் பலமடங்கு தொகை வசூலித்து, முறையற்ற முறைகளில் அழைத்துச் செல்கின்றனர்.
# அக்ஞேய

**அக்ஞேய** என்ற புகழ் பெற்ற புனைப்பெயரில் அழைக்கப்பட்ட **சச்சிதானந்த் ஹீரானந்த் வாத்ஸ்யாயன்** (Sachchidananda Hirananda Vatsyayan 'Agyeya' सच्चिदानन्द हीरानन्द वात्स्यायन 'अज्ञेय') (7 மார்ச்1911 – 4 ஏப்ரல் 1987) என்பவர் நவீன இந்தி இலக்கியத்தின் முன்னோடியாவார். இவர் கவிஞர், புதின எழுத்தாளர், பத்திரிக்கையாளர், விடுதலைப்போராட்ட வீரர் எனப் பன்முகம் கொண்டவர்.
# அக்ஞேய

## வாழ்க்கை

இவர் உத்திரப் பிரதேச மாநிலம் குஷிநகர் மாவட்டம் குஷிநகரில் 7 மார்ச் 1911 இல் பிறந்தவர். வீட்டிலேயே சமஸ்கிருதம், பாரசீகம், ஆங்கிலம், வங்காள மொழி ஆகியவற்றையும், புராண இதிகாசங்களையும் கற்றார். இவரது தந்தையின் விருப்பத்தின்படி பிறமத நூல்களையும் கற்றார். இவரது இளமைப்பருவம் நாளந்தா, உடுப்பி, சென்னை,ஸ்ரீநகர், போன்ற இடங்களில் கழிந்தது.
# அக்ஞேய

## கல்வி

சென்னை கிறித்துவக் கல்லூரியில் இண்டர் மீடியட் படித்தார். லாகூர் பார்மன் கிருத்தவக் கல்லூரியில் இளநிலை பட்டம் படித்துவிட்டு, எம்.ஏ. ஆங்கில இலக்கியம் படிக்கச் சேர்ந்தார். ஆனால் பகத்சிங், சந்திரசேகர ஆசாத், சுகதேவ், யஷ்பாலுடன் தலைமறைவாக இருந்து விடுதலைப்போராட்டத்தில் ஈடுபட்டதால் கல்வியைத் தொடர இயலவில்லை.
# அக்ஞேய

## இலக்கிய ஆர்வம்

பலமுறை சிறைசென்றார்; வீட்டுச் சிறையிலும் வைக்கப்பட்டார். சிறையில் இருந்தபோது தத்துவம், அரசியல், பொருளாதாரம், சட்டம் தொடர்பான புத்தகங்களும், பல மொழிகளிலும் பிரபலமானவர்களின் படைப்புகளையும் படித்தார். இதனால் இவருக்கு இலக்கிய ஆர்வம் அதிகரித்தது. கவிதைகள் எழுதத் துவங்கினார். பின்னர் இவரது கவிதைத் தொகுப்புகள், கதைகள் வெளிவரத் துவங்கின. சிறை அனுபவங்கள், சொந்தவாழ்க்கைத் துயரங்கள், மகிழ்ச்சி, சமூகம், நாடு ஆகியவையே பெரும்பாலும் இவரது படைப்புகளின் கருவாக இருந்தது.
# அக்ஞேய

## பணிகள்

விடுதலைக்குப் பிறகு அகில இந்திய வானொலியில் பணிபுரிந்தார். உள்நாட்டிலும், அயல் நாட்டிலும் ஏராளமான பயணங்களை மேற்கொண்டார். அமெரிக்காவின் கலிபோர்னியா பல்கலைக்கழகம், இராஜஸ்தானின் ஜோத்பூர் பல்கலைக்கழகம் போன்றவற்றில் பேராசிரியராகப் பணிபுரிந்தார்.
# அக்ஞேய

## இதழ் பணிகள்

டைம்ஸ் ஆப் இந்தியா குழுமத்தின் *தினமன்* இந்தி வார இதழின் நிறுவன ஆசிரியர், *நவபாரத் டைம்ஸ்* என்ற இந்தி நாளிதழின் முதன்மை ஆசிரியர், ஜெயபிரகாஷ் நாராயணனின் *எவ்ரிமேன்ஸ் வீக்லி* இதழின் ஆசிரியர் எனப் பல்வேறு பொறுப்புகளை வகித்தார்.
# அக்ஞேய

## எழுத்துப் பணிகள்

**அக்ஞேய** (புரிதலுக்கு அப்பாற்பட்ட) என்ற புனைப் பெயரில் எழுதி புகழ்பெற்றார். நவீன இந்தி இலக்கியத்தில் புதுக்கவிதையைக் கொண்டுவந்தார். இவரது 30 கவிதைத் தொகுப்புகளும், 9 புதினங்களும், ஏராமான சிறுகதைத் தொகுப்புகள் வெளிவந்துள்ளன. உத்தர் பிரியதர்ஷினி என்ற நாடகம், ஏராளமான பயணக்கட்டுரைகள், விமர்சனக் கட்டுரைகள், நினைவுக் கட்டுரைகள் எழுதியுள்ளார். இந்தி மட்டுமல்லாது ஆங்கிலத்திலும் எழுதியுள்ளார். பல படைப்புகளை ஆங்கிலத்தில் மொழிபெயர்த்துள்ளார். உலகின் தலைசிறந்த ஆக்கங்களை இந்தியில் மொழிபெயர்த்துள்ளார்.
# அக்ஞேய

## விருதுகள்

- 1964இல் சாகித்திய அகடாமி விருது.
- 1978இல் ஞானபீட விருது.
# பெண்கள் வரலாற்று மாதம்

கிழக்கு அறை, 18 மார்ச்சு 2013.]]  
**பெண்கள் வரலாற்று மாதம்** என்பது வரலாற்றில் பெண்களின் பங்களிப்புகள் மற்றும் சமூகத்திற்கான பெண்களின் பங்களிப்புகளைக் குறித்துக்காட்டி ஆண்டு தோறும் கொண்டாடப்படும் மாதம் ஆகும். மார்ச்சு 8 பெண்கள் நாளை ஒட்டி ஐக்கிய அமெரிக்கா, ஐக்கிய ராச்சியம்(UK), ஆசுத்திரேலியா ஆகிய நாடுகளில் மார்ச்சு மாதத்தில் கொண்டாடப்படுகிறது. கனடாவில் ஆண்களுக்கு இணையாகப் பெண்கள் மதிக்கப்பட்டு சம உரிமை வழங்கப்பட்ட நாளான (Persons Day) அக்டோபர் 18 ஐ ஒட்டி, அக்டோபர் மாதத்திலும் கொண்டாடப்படுகிறது.
# பெண்கள் வரலாற்று மாதம்

## அண்மையத் தாக்கம்

பெண்களின் பங்களிப்பைப் பலரும் உணர்ந்து வருவதால், உலகின் பல இடங்களுக்குப் பெண்கள் வரலாற்றுக் கொண்டாட்டங்கள் பரவி வருகின்றன.
# பெலும் குகை

, ஆந்திரப் பிரதேசம்]]  
**பெலும் குகை** (*Belum Caves*) இந்தியத் துணைக்கண்டத்திலேயே இரண்டாவது பெரிய குகையும் இந்திய துணைக்கண்டத்தில் சமவெளியில் அமைந்த நீளமான குகையும் ஆகும். இது, இங்குள்ள கூரைப்படிகக் கூம்பு மற்றும் படிகப்புற்று அமைப்புகளுக்காகப் பெரிதும் அறியப்படுகிறது. நீண்ட வழிகளும், பெரிய அறைகளும் நன்னீர் காட்சிகளும் வடிகுழாய்களும் இக்குழாயில் காணப்படுகின்றன. இது நிலத்தடி நீரோட்டத்தால் நிலத்திற்கடியிலமைந்த இயற்கைக் குகை. "பிலும்" என்ற சமசுகிருத வார்த்தையிலிருந்து இக்குகையின் பெயர் அமைந்துள்ளது. தெலுங்கில் இக்குகை "பெலும் குகாலு" என அழைக்கப்படுகிறது. இதன் நீளம் 3229 மீட்டர்கள் ஆகும்.  
1884 இல் பிரித்தானிய நிலவியல் ஆய்வாளரான இராபர்ட் புருசு ஃபூட்டால் இக்குகை கண்டறியப்பட்டது. 1982-84 இல் ஜெர்மானியக் குகை ஆய்வாளர் ஹெச். லேனியல் கெபார் (H Daniel Gebauer) தலைமையிலமைந்த குழுவால் மேலும் ஆய்வு செய்யப்பட்டது. அதன்பிறகு 1988 இல் ஆந்திரப்பிரதேச அரசால் பாதுகாக்கப்பட்டப் பகுதியாக அறிவிக்கப்பட்டது, 2002 இல், ஆந்திரப் பிரதேச அரசின் சுற்றுலாத்துறையால் சுற்றுலாத் தலமாக மேம்படுத்தப்பட்டது. 3.5&nbsp;கி.மீ.. நீளம் வரை குகை ஆய்வு செய்யப்பட்டிருப்பினும் 1.5&nbsp;கி.மீ.. வரைமட்டுமே சுற்றுலாப் பயணிகள் அனுமதிக்கப்படுகின்றனர். குகையில் 150 அடி ஆழத்தில் சிறிய அருவி உள்ளது. இதைப் பாதாள கங்கை என்கிறார்கள். குகைக்குள் பார்வையாளர்களின் வசதிக்காக மின் விளக்குகளும் மின் விசிறிகளும் பொருத்தப்பட்டிருக்கின்றன. குகை முழுவதும் இயற்கையின் பலவித உருவங்களும் பயணிகளை ஈர்ப்பதாக உள்ளன.
# பெலும் குகை

## அமைவிடம்

பெலும் குகை யின் ஆட்கூறுகள்: சில முக்கிய நகரங்களிலிருந்து பெலும் குகையின் தொலைவுகள்: கொலிமிகுண்டலாவிலிருந்து 4 கி.மீ..; பெல்லாரியிலிருந்து 144 கி.மீ..; கர்நூலிலிருந்து 106 கி.மீ..; திருப்பதியிலிருந்து 261 கி.மீ..; ஹைதராபாத்திலிருந்து 319 கி.மீ..; பெங்களூருவிலிருந்து 324 கி.மீ..; சென்னையிலிருந்து 392 கி.மீ.. தொலைவில், கர்நூல் மாவட்டத்தில் உள்ளது.
# பெலும் குகை

## வரலாற்று முக்கியத்துவம்

பெலும் குகைகள் நிலவியல்சார்ந்தும் வரலாறுசார்ந்தும் முக்கியத்துவம் வாய்ந்தவை. பல நூற்றாண்டுகளுக்கு முன்பாக இக்குகைகளில் சமண, புத்தத் துறவிகள் வாழ்ந்ததற்கான அடையாளங்கள் இங்கு காணப்பட்டுள்ளன. குகையினுள் கண்டெடுக்கப்பட்ட பல புத்தத் துறவிகளின் பொருட்கள் அனந்தபூர் காட்சிகத்தில் காட்சிப்படுத்தப்பட்டன.  
இந்தியத் தொல்லியல் ஆய்வுத் துறையால் கண்டெடுக்கப்பட்டப் மட்பாண்டங்களின் காலம் கிமு 4500 எனக் கணக்கிடப்பட்டுள்ளது.
# பெலும் குகை

## இதனையும் காணக

- பௌத்த தொல்லியற்களங்கள்
- பௌத்த யாத்திரைத் தலங்கள்
# பேரியம் பெரேட்டு

**பேரியம் பெர்ரேட்டு** (*Barium ferrate*) BaFeO<sub>4</sub> என்ற மூலக்கூறு வாய்பாடுடன் கூடிய பேரிய உப்பு ஆகும். இச்சேர்மத்தில் இரும்பின் ஆக்சிசனேற்ற எண் +6 நிலையாக உள்ளது.. பேரியம் பெர்ரேட்டு நான்முக [FeO<sub>4</sub>]<sup>2−</sup> எதிர் அயனியைக் கொண்டு பேரியம் சல்பேட்டிற்கு சமமான கட்டமைப்பைக் கொண்டுள்ளது.
# பேரியம் பெரேட்டு

## தயாரிப்பு மற்றும் வேதியியல்

பொட்டாசியம் பெரேட்டு மற்றும் பேரியம் குளோரைடு இவற்றின் கரைசலில் இருந்து நீரற்ற பேரியம் பெரேட்டு வீழ்படிவாக்கல் மூலமாகத் தயாரிக்கப்படுகிறது.. ஆக்சிசனேற்றியான பேரியம் பெரேட்டை கரிமத் தொகுப்பு வினைகளில் ஆக்சிசனேற்ற சோதனைப் பொருளாகப் பயன்படுத்தவும் பரிந்துரைக்கப்படுகிறது.
# வரதட்சணை மரணம்

**வரதட்சிணை மரணங்கள்** (*Dowry deaths*) என்பது வரதட்சணைக் கொடுமையால் கணவன் மற்றும் கணவன் வீட்டைச் சார்ந்த உறவினர்களால் துன்புறுத்தலுக்கும் சித்திரவதைக்கும் ஆளாகிக் கொலை செய்யப்பட்ட அல்லது தற்கொலைக்குத் தூண்டப்பட்ட பெண்களின் மரணங்களைக் குறிக்கிறது.  
வரதட்சணை மரணங்கள் இந்தியா, பாகிஸ்தான், வங்காள தேசம், ஈரான் ஆகிய நாடுகளில் நிகழ்கிறது. இந்தியாவில் அதிக எண்ணிக்கையில் 2010 ஆம் ஆண்டில் வரதட்சணை மரணங்கள் (8391) பதிவு செய்யப்பட்டன. அதாவது 100,000 பெண்களில் 1.4 பேர் வரதட்சணை மரணமடைந்தனர். பாகிஸ்தானில் பதிவான வரதட்சணை மரணங்களின் எண்ணிக்கை 2000; 100,000 பெண்களில் 2.45 பெண்கள் இம்மரணத்துக்கு உள்ளாகின்றனர். மக்கட்தொகைக் கணக்கில் பார்க்கும்போது பாகிஸ்தானில் தான் வரதட்சணை மரணங்களின் விகிதம் அதிகமானதாகவுள்ளது.  
வன்கலவி, மணமகள் எரிப்பு, பெண்களைக் கேலி செய்தல், அமிலத் தாக்குதல் போன்று வரதட்சணை மரணமும் பெண்களுக்கு எதிரான வன்கொடுமைகளுள் ஒன்றாக கருதப்படுகிறது.
# வரதட்சணை மரணம்

## இந்தியா

வரதட்சணைக் கொடுமையின் காரணத்தாலேயே இம்மரணங்கள் நிகழ்கின்றன. இம்மரணங்களில் பெரும்பாலான தற்கொலைகள் தூக்கில் தொங்குதல், கொடிய நஞ்சை உண்ணுதல் மூலமாகவே நடைபெறுகின்றன. பல மரணங்கள் பெண்கள் தீ விபத்தால் இறந்ததுபோல, கணவன் அல்லது அவனது உறவினரால் சோடிக்கப்படுகின்றன. பெண்கள் எரியூட்டப்படும் மரணங்களே இந்தியாவில் பெரும்பாலான வரதட்சணை மரணங்களாக உள்ளன. பெண்களின் கொலை அல்லது தற்கொலை போன்ற வரதட்சணை மரணங்களுக்கு மணமகன் வீட்டாரே காரணமாக அமைகின்றனர்.  
இந்திய குற்றப்பதிவு அமைப்பின் அறிக்கையின்படி, உலகிலேயே இந்தியாவில்தான் அதிக எண்ணிக்கையிலான வரதட்சணை மரணங்கள் நிகழ்ந்துள்ளன. 2012 ஆம் ஆண்டில் மட்டும் இந்தியாவின் பலபகுதிகளிலிருந்து 8233 வரதட்சணை மரணங்கள் பதிவாயின. பாகிஸ்தான், வங்காள தேசங்களோடு ஒப்பிடும்போது இந்தியாவின் வரதட்சணை மரண விகிதம் குறைவு என்றாலும் இந்தியாவில் இது ஒரு முக்கியமான சமூகச் சிக்கலாகவே உள்ளது. ஒரு ஒப்பீட்டுப்பார்வைக்காக, உலக முழுவதுமாக பெண்கள் கொலைசெய்யப்படும் விகிதம் ஒரு லட்சம் பெண்களுக்கு 3.6 பெண்கள்; வட ஐரோப்பியாவில் ஒரு லட்சத்திற்கு 1.6 பேர் என்ற 2012 ஆண்டிற்கான ஐக்கிய நாடுகள் சபையின் அறிக்கையைக் கருத்தில் கொள்ளலாம்.  
1996 ஆம் ஆண்டு அறிக்கையின்படி, இந்தியக் காவற்துறையில் ஒவ்வொரு ஆண்டும் 2500 மணமகள்-எரிப்பு நிகழ்வுகள் பதிவாகியுள்ளன. 2011 ஆண்டில் இந்தியாவில் 8331 வரதட்சணை மரணங்கள் பதிவாகியுள்ளதாக இந்திய தேசியக் குற்றப் பதிவுகள் கழகம் (NCRB)தெரிவிக்கிறது. என்ற நிலையில், 1998 ஆம் ஆண்டின் பதிவுகளோடு (7146) ஒப்பிட, 2008 ஆம் ஆண்டில் பதிவான வரதட்சணை மரணங்களின் எண்ணிக்கை (8172) 14.4 சதவீதம் அதிகரித்துள்ளது இத்தகைய மரணங்களில் அநேகமானவை வெளிக்கொணரப்படாமல் மறைக்கப்பட்டுவிடுகின்ற நிலையில், நிகழும் அனைத்து வரதட்சணை மரணங்களும் பதிவாவதில்லை; எனவே மேலே தரப்படும் எண்ணிக்கை துல்லியமானதல்ல என்ற விமரிசனத்திற்கு இக்கணக்கீடு உள்ளாகிறது.  
இந்தியாவில் நடைபெறும் வரதட்சணை மரணங்கள் மதம் அல்லது சாதியைச் சார்ந்ததாக இல்லை. அனைத்து மதங்களிலும் அவற்றின் மொத்த மக்கட்தொகையைப் பொறுத்து சம விகித அளவினதாகவே இம்மரணங்கள் நிகழ்கின்றன.
# வரதட்சணை மரணம்

## இந்தியா

### தடை

இந்திய வரதட்சணை தடைச் சட்டம் 1961, வரதட்சணை கேட்பதையும், தருவதையும், ஏற்றுக்கொள்வதையும் தடை செய்கிறது. திருமணம் நடைபெறுவதற்கு முன்நிபந்தனைகளாகக் கேட்கப்படும் அல்லது தரப்படும் பரிசுகள் 'வரதட்சணை'யாகக் கருதப்படுகிறது. முன்நிபந்தனைகளற்றுத் தரப்படும் அல்லது பெறப்படும் பரிசுகள் வரதட்சணையாகக் கருதப்படுவதில்லை. மேலும் அது சட்டத்திற்குப் புறம்பானதுமில்லை. வரதட்சணை கேட்ட அல்லது அளித்த குற்றத்திற்கு ஆறு மாதங்கள் வரையிலான சிறைத் தண்டனையோ, 5000 வரையிலான அபராதமோ விதிக்கப்படலாம்.  
இந்தியாவின் வெவ்வேறு மாநிலங்களிலும் செயற்பாட்டில் இருந்த வரதட்சணைக்கு எதிரான பல சட்டங்களுக்கு மாற்றாக இச்சட்டம் கொண்டுவரப்பட்டது வரதட்சணை காரணமாக நிகழும் கொலைகள், கட்டாயத் தற்கொலைகள் இந்திய தண்டனைச் சட்டப் பிரிவின் கீழ் விசாரிக்கப்படும்.  
வரதட்சணை மரணங்களை ஒழிப்பதற்காக இந்தியப் பெண்களின் உரிமைச் செயற்பாட்டாளர்கள் 40 ஆண்டுகளுக்கும் மேலாகப் போராடி வந்ததன் பலனாக "வரதட்சணை தடைச் சட்டம் 1961", "இந்திய தண்டனைச் சட்டப்பிரிவு 498 a" (1983 இல் இயற்றப்பட்டது) ஆகியவை செயற்பாட்டிற்கு வந்துள்ளன. "குடும்ப வன்முறையிலிருந்து பெண்களுக்குப் பாதுகாப்புச் சட்டம் 2005" (PWDVA) இன் கீழ், குடும்ப வன்முறை பாதுகாப்பு அலுவலரிடம் முறையீடு செய்வதன் மூலம் பெண்கள் தங்களுக்கு நேரும் வரதட்சணை வன்கொடுமைகளுக்கு ஒரு முடிவு கட்ட முடியும்.
# வரதட்சணை மரணம்

## பாகிஸ்தான்

பாகிஸ்தானில் திருமணத்தின்போது வரதட்சணை எதிர்பார்ப்பதும் அளிப்பதும் கலாச்சாரத்தில் கலந்த ஒரு நிகழ்வாகவே உள்ளது. பாகிஸ்தானின் ஒவ்வொரு பகுதியிலும் நடைபெறும் 95% க்கும் மேலான திருமணங்களில், மணமகளின் குடும்பத்திலிருந்து மணமகன் குடும்பத்திற்கு பணப்பரிமாற்றம் நடைபெறுகிறது..  
பத்தாண்டு காலங்களாகப் பாகிஸ்தானில் வரதட்சணை மரணங்களின் எண்ணிக்கை அதிகமாகியுள்ளது வரதட்சணை தொடர்பான கொடுமைகளும் மரணங்களும் பல்வேறு இடங்களிலும் பரவலாக நடைபெறுகிறது பாகிஸ்தானில் ஒரு ஆண்டிற்கு நிகழும் இம்மரணங்களின் எண்ணிக்கை 2000, அதாவது ஒரு லட்சம் பெண்களுக்கு 2.45 பெண்கள் என்ற விகிதம், பாகிஸ்தானை உலகிலேயே அதிக அளவிலான வரதட்சணை மரணங்கள் நிகழும் நாடு என நிலைநிறுத்துகிறது.  
பாகிஸ்தானின் வரதட்சணை மரண விகிதத்தில் முரண்பாடுள்ளதாகக் கருதப்படுகிறது. பாகிஸ்தானில் அனைத்து வரதட்சணை மரணங்களும் அலுவலர்களால் பதிவு செய்யப்படுவதில்லையென்றும் பதிவுக் கணக்கில் வரும் மரணங்களின் எண்ணிக்கையைவிட உண்மையான எண்ணிக்கை அதிகமானதாகும் என்றும் இதழாளர்களால் குற்றச்சாட்டுக்கள் முன்வைக்கப்படுகின்றன. எடுத்துக்காட்டாக, சராசரியாக ஒரு ஆண்டிற்கு ஒரு லட்சம் பெண்களுக்கு 33 பேர் சமையல் அடுப்பு விபத்துள்ளாகின்றனர் என்றும் அதில் 16 பேர் கட்டாய விபத்துகுட்படுத்தப்படுகின்றனர் (49%) என்றும் ஒரு அறிக்கை தெரிவிக்கிறது.  
வரதட்சணைக்கு பாகிஸ்தானிய ரூபாய் 30000, பரிசுகளுக்கு பாகிஸ்தானிய ரூபாய் 50000 என மேல் எல்லையாக பாகிஸ்தானின் "வரதட்சணை மற்றும் பரிசுகள் (கட்டுப்பாடு) சட்டமுன்வரைவு", 2008 கட்டுப்பாடு விதிக்கிறது. சட்டப்படி, மணமகன் வீட்டார் வரதட்சணையை வற்புறுத்திக் கேட்பதும், திருமணத்துக்கு முன்னரோ அல்லது திருமணத்தின் போதோ வரதட்சணையை காட்சிப்படுத்துவதும் சட்டமீறலாகும். எனினும் இச்சட்டத்துடன் இது போன்ற பிற வரதட்சணைக்கெதிரான சட்டங்கள் 1967, 1976, 1998; "குடும்ப வழக்காடுமன்றச் சட்டம்", 1964 ஆகியவற்றையும் செயற்படுத்த இயலாத நிலையுள்ளது. மேலும் பாகிஸ்தானின் காவற்துறையினர் வரதட்சணை தொடர்பான குடும்ப வன்முறை வழக்குகளைப் பதிவுசெய்ய மறுக்கின்றனர் என பாகிஸ்தானிய செயற்பாட்டாளர்கள் கூறுகின்றனர்.
# வரதட்சணை மரணம்

## வங்காள தேசம்

வங்காள தேசத்திலும் வரதட்சணை மரணங்கள் அதிகளவில் நிகழ்கின்றன. வரதட்சணைக் கொடுமையால் இறக்கும் பெண்களின் எண்ணிக்கை, ஒரு லட்சம் பெண்களுக்கு 0.6 -2.8 பெண்கள் எனப் பதிவாகியுள்ளது. தூண்டப்பட்டத் தற்கொலைகள், தீ எரிப்புகள், மேலும் பிற குடும்ப வன்முறைகள் என இம்மரணங்கள் நிகழ்கின்றன. 2013 ஆம் ஆண்டின் அறிக்கையின்படி, பத்துமாத காலத்தில் 4470 பெண்கள் வரதட்சணை வன்கொடுமையால் பாதிக்கப்பட்டுள்ளனர், அதாவது ஒரு லட்சம் பெண்களில் 7.2 மணமகள்கள் வரதட்சணை வன்கொடுமைக்குள்ளாகி உள்ளனர். வரதட்சணை தொடர்பான வன்கொடுமைகளும் மரணமும் ஈரானிய நாளிதழ்களில் வெளியாகியுள்ளன. அவற்றுள் சில ஆங்கில ஊடகங்களிலும் வெளியாகியுள்ளன., மனித உரிமைகள் கண்காணிப்பகம் , வி-டே போன்ற பல தனியார் அமைப்புகளும் பெண்களுக்கெதிரான வன்முறைகளை ஒழிப்பதற்காகப் பரப்புரைகள், நிதி திரட்டல், விழிப்புணர்வு கலைநிகழ்ச்சிகள் எனப் பல வழிகளில் போராடி வருகின்றன.
# வார்ப்புரு:Military aircraft types (roles)

| title = தற்கால படைத்துறை வானூர்தி வகைகளும் பங்குகளும்
| listclass = hlist  
| group1 = வகை
| list1 =
- நிலைத்த இறக்கை
- மிதவை வானூர்தி
- உலங்கு வானூர்தி
- ஆளில்லாத வானூர்தி  
| group2 = பங்கு
| list2 =  
}}<noinclude>  
</noinclude>
# கீர் பவானி கோவில்

**கீர் பவானி** (Kheer Bhawani) இந்தியாவின் சம்மு காசுமீர் மாநிலத்தில் அமைந்துள்ள இந்து கோவில் ஆகும். இக்கோவில் *கீர் பவானி* எனும் இந்துக் கடவுளுக்கான கோவிலாகும். இது சிறிநகர் நகருக்கு கிழக்கே 14 மைல்கள் தொலைவில் *குல் முல்* கிராமத்தில் அமைந்துள்ளது. காசுமீர் இந்துகளின் வழிபாட்டிடம் ஆகும். *கீர்* எனும் சொல்லுக்கு *கூழ்* என்று பொருள். இக்கோவிலில் கடவுளுக்கு அரிசிக் கூழ் படைக்கப்படுவதால் *கீர்* எனும் சொல் கோவிலின் பெயருடன் இணைந்துகொண்டது. இந்துக்களின் நம்பிக்கையின்படி இக்கோவிலின் கடவுளுக்கு *மஹாரக்ஞ தேவி*, *ரங்ஞ தேவி*, *ராஞ்சி*, *பகவதி* என மேலும் பல பெயர்கள் உண்டு.
# தமிழ்நாடு செவிலியர் மற்றும் தாதியர் குழுமம்

**தமிழ்நாடு செவிலியர் மற்றும் தாதியர் குழுமம்** (Tamilnadu Nurses and Midwives Council) 1926-ல் ஆரம்பிக்கபட்டது. இது தமிழ்நாடு செவிலியர்களின் பதிவு மற்றும் படிப்பு கல்வி நிலையங்களுக்கு அனுமதி வழங்கும் குழுமம் ஆகும். இக் குழுவில், செவிலியர் மற்றும் தாதியர் (மகப்பேறு செவிலியர்), செவிலிய உதவியாளர் மற்றும் பல்நோக்கு மருத்துவப் பணியாளர், மருத்துவக் கண்காணிப்பாளர் ஆகியோர் பதிவு செய்து கொள்ளலாம். முதன்முதலாக இந்தியாவில் இத்தகு குழுமம் தமிழகத்தில்தான் ஆரம்பிக்கப்பட்டது.
# தமிழ்நாடு செவிலியர் மற்றும் தாதியர் குழுமம்

## பணிகள்

தமிழ்நாடு செவிலியர் மற்றும் தாதியர் குழுமம் கீழ்வரும் செயற்பாடுகளைக் கொண்டுள்ளது.
- சட்டப்படி செவிலியர் நிறுவனங்களுக்கு அங்கீகாரம் அளிப்பது
- தகுதி பெற்ற செவிலியர்களைப் பதிவு செய்து, மாநில அளவில் இத்தகு பதிவுகளைப் பராமரித்தல்
- இந்திய அளவில் பிற மாநிலங்களிலுள்ள செவிலியர் குழுமங்களுடன் தொடர்புகளைப் பேணுதல்
- தொழில் நெறிமுறைகளைக் கண்காணித்து, தவறிழைப்பவர்களுக்கெதிராக நடவடிக்கை எடுத்தல்
# கொல்லிப் போர்

**கொல்லிப் போர்** என்பது கொல்லிமலையில் நடந்த போராகும் இப்போர் ஓரிக்கும், காரிக்கும் நடந்தது இப்போரில் காரி சேரமான் சார்பாக போரிட்டதாக கருதப்படுகிறது. இப்போரில் வல்வில் ஓரியைக் கொன்று அந்த மலையை சேரமானுக்கு காரி வழங்கினான். ஓரி இறந்தபின்னும் கொல்லிமலையில் பெரும் போர் ஒன்று நடந்து என்பதை
<blockquote>
''கொல்லிக் கூற்றத்து நீர்கூர் மீமிசைப்  
பல்வேல் தானை அதிகமானொடு  
இருபெரு வேந்தரையும் உடனிலை வென்று  
முரசும் குடையுங் கலனுங் கொண்டு''  
</blockquote>
என்று பதிற்றுப்பத்து தெரிவிக்கிறது. இப்போரில் சேரமான் பெருஞ்சேரல் இரும்பொறையை எதிர்த்து அதியமான் நெடுமானஞ்சியும் இரு பெரும் வேந்தர்களாகிய சோழனும், பாண்டியனும் இணைந்து போரிட்டனர். பெருஞ்சேரல் இரும்பொறை இம்மூவரையும் வென்று அவர்தம் முரசு, குடை, கலன் ஆகியவற்றைக் கைப்பற்றினான்.
# சட்டப்படி குற்றம் (திரைப்படம்)

***சட்டப்படி குற்றம்*** என்பது 2011 ஆம் ஆண்டில் வெளியான ஓர் இந்தியத் தமிழ்த் திரைப்படமாகும். எஸ். ஏ. சந்திரசேகர் இயக்கிய இத்திரைப்படத்தில் சத்யராஜ், விக்ராந்த், ஹரீஷ் கல்யாண், முக்தா, கோமல் சர்மா ஆகியோர் முக்கியக் கதாபாத்திரங்களிலும் சீமான் துணைக் கதாபாத்திரத்திலும் நடித்திருந்தனர். இத்திரைப்படத்திற்கு விஜய் ஆண்டனி இசையமைத்திருந்தார்.
# சட்டப்படி குற்றம் (திரைப்படம்)

## நடிகர்கள்

- சத்யராஜ் - சுபாஸ் சந்திரபோஸ்
- விக்ராந்த் (நடிகர்) - தங்கராஜ்
- ஹரீஷ் கல்யாண் - சூர்யா
- முக்தா (நடிகை) - பூரணி
- கோமல் சர்மா - தமிழரசி
- ஐஸ்வர்யா - சுமதி
- ஏ. வெங்கடேஷ் - ஏகாம்பரம்
- சுரேஷ் - அண்ணாமலை
- ராதாரவி - ரத்தினவேலு
- டி. பி. கஜேந்திரன் - ஜம்புலிங்கம்
- லிவிங்ஸ்டன் - சந்தனசாமி
- சீமான் - வக்கில்
- அஜய் ரத்னம் - காவல் அதிகாரி
- அலெக்ஸ் - அரசியல்வாதி
- கிரேன் மனோகர்
# பற்றூ மண்டியாங் டயற்றா

**பற்றூ மண்டியாங் டயற்றா** (*Fatou Mandiang Diatta*, *Sister Fa*, பிறப்பு: 1982) பெண் உறுப்புச் சிதைப்பை எதிர்த்துக் குரல் கொடுக்கும் ஒரு பெண். செனகல் நாட்டைப் பிறப்பிடமாகக் கொண்டவர். தற்பொழுது யேர்மனியில் பேர்லின் நகரில் வசித்து வருகிறார். இவர் ஒரு ராப் பாடகி.
# தகடூர்ப் போர்

**தகடூர்ப் போர்** என்பது அதியமானுக்கும், சேரனுக்கும் இடையில் நடந்த போராகும்.
தகடூர்ப் போர் பற்றிய நூலே தகடூர் யாத்திரை ஆகும். இந்நூல் நமக்கு முழுவதும் கிடைக்கவில்லை. சிலபாக்களே கிடைத்துள்ளன. திருக்கோவலூர்ப் போரில் அதியமானுடன் ஏற்பட்ட போரில் தோற்ற காரி சேரன் பெருஞ்சேரல் இரும்பொறையிடம் தஞ்சமடைந்தான். இந்நிலையில் சேரமான் இரும்பொறையும், மலையமான் காரியும் தகடூர் மீது படையெடுத்தனர். இப்போரில் சேரன் அடைந்த பெருவெற்றியைப் பதிற்றுப்பத்து விரிவாகக் கூறுகிறது.
<blockquote>வெல்போர் ஆடவர் மறம் புரிந்து காக்கும்  
வில்பயில் இறும்பில் தகடூர் நூறி
</blockquote>
# தகடூர்ப் போர்

## முதல் போர்

தகடூர் முற்றுகை அஞ்சி காலத்திலும் சில காலத்துக்குப் பின் அவன் மகன் காலத்திலும் நடந்ததாகக் கருதப்படுகிறது. முதல் முற்றுகையில் அஞ்சி இறந்தான். இதை ஔவையார் பாடியுள்ளார். சேரமான் வெற்றி பெற்றாலும் நாடுநகரங்களை அழிக்கவில்லை. தகடூர் நாட்டைத் தன்னாட்டுடன் இணைத்துக்கொள்ளவில்லை.
# தகடூர்ப் போர்

## இரண்டாம் போர்

முதல் போர் நடந்து கொஞ்ச காலத்திற்குப் பின் நடந்த இரண்டாம் போரின் போது முதல் நாளில் கோட்டைக்கு வெளியே நடந்த போர் முடிந்துவிட்டது. தகடூர் படைகள் பேரழிவுடன் கோட்டைக்குள் பின் வாங்கின. சேரவீரர்கள் காவல் காட்டை அழித்து மறுநாள் கோட்டைக்குள் நுழைந்தனர். இந்த இரண்டாம் போரில் பொகுட்டெழினி இறக்கிறான். இவன் மறைவுடன் சங்ககால அதியமான்களின் ஆட்சி முடிவுற்றது எனலாம். பின்னர் அது சேரர்களின் நேரடி ஆட்சிக்குள் சில காலம் உட்பட்டிருக்கலாம்
தகடூர் வந்து வெற்றி பெற்றதன் நினைவாக தகடூர் எறிந்த பெருஞ்சேரல் என்னும் பட்டத்தை சேரன் பெறுகிறான். தகடூர் அருகே இருந்த மலை சேர அரையன் மலை ஆகிறது அதுவே இன்று சேர்வராயன் மலை என்று வழங்குகிறது
# போல் பிலார்ட்: மால் கொப் 2

**பவுல் பிலார்ட்: மால் காப் 2** இது 2015ஆம் ஆண்டில் திரைக்கு வரவிருக்கும் அமெரிக்க நாட்டு அதிரடி நகைச்சுவைத் திரைப்படம் ஆகும். இந்தத் திரைப்படத்தை ஆண்டி பிக்மன் என்பவர் இயக்க, ஆடம் சேண்ட்லர், கெவின் ஜேம்ஸ் மற்றும் டோட் கார்னர் தயாரித்துள்ளார்கள். இந்தத் திரைப்படத்தில் கெவின் ஜேம்ஸ், மோலி ஷானன், நீல் மெக்டோனோ, டான்யெலா அலோன்சோ, டேவிட் ஹென்றி, ரைனி ரோட்ரிக்ஸ், லோனி லவ், ஜியோவானி கோப்ரடி உள்ளிட்ட பலர் நடித்துள்ளார்கள். இந்தத் திரைப்படம் ஏப்ரல் 17ஆம் திகதி வெளியாகவுள்ளது. இந்தத் திரைப்படத்தை கொலம்பியா பிக்சர்ஸ் என்ற நிறுவனம் வினியோகம் செய்கின்றது.
# போல் பிலார்ட்: மால் கொப் 2

## நடிகர்கள்

- கெவின் ஜேம்ஸ்
- மோலி ஷானன்
- நீல் மெக்டோனோ
- டான்யெலா அலோன்சோ
- டேவிட் ஹென்றி
- ரைனி ரோட்ரிக்ஸ்
- லோனி லவ்
- ஜியோவானி கோப்ரடி
# யதுவீர கிருட்டிணதத்த சாமராச உடையார்

**யதுவீர் கிருட்டிணதத்த சாமராச உடையார்** (கன்னடம்: ಯದುವೀರ ಕೃಷ್ಣದತ್ತ ಚಾಮರಾಜ ಒಡೆಯರ್, , பிறப்பு: மார்ச் 24, 1992) அல்லது **பன்னிரெண்டாம் சாமராச உடையார்** என்று அழைக்கப்படுபவர், உடையார் மரபின் 27ஆவது மற்றும் தற்போதய மைசூர் மகாராஜா. இவருக்கு முன் மன்னராக இருந்த ஸ்ரீகண்டதத்த நரசிம்மராஜ உடையார் வாரிசு இல்லாமல் திசம்பர் 2013 ல் இறந்தார். இதனால் மறைந்த மன்னரின் சகோதரி மகள் காயத்ரி தேவியின் மகள் லீலாதேவி என்கிற திரிபுரசுந்தரியின் மகனான யதுவீர் பிப்ரவரி 23, 2015 அன்று மகாராணி பிரமோதா தேவியால் தத்தெடுக்கப்பட்டு, யதுவீர் கிருட்டிணதத்த சாமராச உடையார் என்று பெயர் சூட்டப்பட்டு, மைசூர் மகாராஜாவின் வாரிசாக ஆக்கப்பட்டார்.
# யதுவீர கிருட்டிணதத்த சாமராச உடையார்

## ஆரம்பகால வாழ்க்கை

யதுவீர் கோபால்ராஜ் அரஸ் என்ற இயற்பெயருடன் பெட்டதகோட்டே குடும்பத்தில் பிறந்த இவர், ஸ்வரூப் ஆனந்த் கோபால்ராஜ் அரஸ் (சனவரி 1, 1960) இளவரசி திரிபுரசுந்தரி தேவி (மார்ச் 11, 1966 ) ஆகியோரின் ஒரே மகனாவார்.. இவருடைய தங்கையின் பெயர் ஜெயாத்மிகா லட்சுமி.  
இவர் பத்தாம் வகுப்பு வரை பெங்களூரில் வித்யா நிகேதன் பள்ளியில் படித்தார், பிறகு 12 ஆம் வகுப்பை பெங்களூர் கனடிய சர்வதேசப் பள்ளியில் நிறைவுசெய்தார். பின்னர் ஐக்கிய அமெரிக்கா சென்று மாசசூசெட்ஸ் பல்கலைக்கழகத்தில் பயின்று பொருளியல் மற்றும் ஆங்கிலத்தில் இளநிலைப்பட்டம் பெற்றார்.
# யதுவீர கிருட்டிணதத்த சாமராச உடையார்

## அரசர் பட்டம்

மன்னரின் ராஜகுரு, குடும்பத்தார் போன்றோரின் ஆலோசனை பெற்ற பின் மகாராணி பிரமோதா தேவி பிப்ரவரி 12, 2015 இல் மைசூர் அம்பா விலாஸ் மாளிகையில் நடந்த ஒரு செய்தியாளர் கூட்டத்தில், உடையார் மரபின் புதிய மன்னரின் பெயரை அறிவித்தார். பெப்ரவரி 23, 2015 ஆம் நாள் தத்தெடுக்கப்பட்டு அவர் முறையாக மைசூர் மன்னரின் வாரிசாக்கப்பட்டார். யதுவீர் கிருட்டிணதத்த சாமராச உடையார் என்ற புதிய பெயரிடப்பட்டு மே 28, 2015 இல் மைசூர் மன்னராக முடிசூட்டப்பட்டார்.
# யதுவீர கிருட்டிணதத்த சாமராச உடையார்

## குடும்ப வாழ்க்கை

முடிசூட்டப்பட்ட ஓராண்டுக்குப் பின், ஜூன் 27, 2016 ல் ராஜஸ்தான் மாநிலத்தைச் சேர்ந்த துங்கர்பூர் அரச குடும்பத்தைச் சேர்ந்த ஹர்ஷவர்தன் சிங் மற்றும் மஹேஷ்ரீ குமாரியின் மகளான திரிஷிகா குமாரியை யதுவீர் மணமுடித்தார்.
திசம்பர் 6, 2017 ல் பெங்களூரில் திரிஷிகா ஒரு ஆண் மகவை ஈன்றார். மகவுக்கு ஆத்யவீர் நரசிம்மராஜ உடையார் எனப்பெயரிடப்பட்டது.